**Біф** (ад англ.: beef — *бык (ялавічына)*, у пераносным сэнсе *скарга*, *незадаволенасць*) — варожасць паміж прадстаўнікамі хіп-хоп культуры.

Біфы, іх адметнасці і негалосныя правілы паводзін складаюць важную частку хіп-хоп культуры. Найбольш вядомымі з’яўляюцца біфы паміж рэперамі. Аднак такія канфлікты здараюцца і паміж іншымі носьбітамі хіп-хоп культуры: дыджэямі, бі-боямі, райтарамі. Прычынамі біфаў зазвычай робяцца закіды ў плагіяце, прэтэнзіі на лідарства ў жанры (неабгрунтаваныя, на думку апанента), творчыя супярэчнасці, якія нельга залагодзіць, прыналежнасць да канкурэнтных рэкард-лэйблаў і нават абразлівыя выказванні.

На практыцы канфлікты праяўляюцца ў адмыслова запісаных трэках (традыцыйна званых дысамі) і інтэрв’ю, радзей — у бойках і перастрэлках, якія калі-нікалі сканчаюцца забойствамі.

Найбольшую вядомасць сярод біфаў атрымала так званая «вайна узбярэжжаў», якая забрала з жыцця Тупака Шакура і Notorious B.I.G. у 1990-х, і шматлікія біфы 50 Cent у 2000-х.

На беларускай глебе
-------------------

Сучасныя слоўнікі беларускай мовы паняцце «біф» не фіксуюць, аднак у інтэрнэт-выданнях яно сустракаецца.

Пашыранасць біфаў як з’явы ў беларускай хіп-хоп культуры не даследвалася. Першыя спробы біфаў у беларускамоўным рэпе звязаны з прэтэнзіямі Амбасадара Кроў да Аляксандра Памідорава, што вылілася ў дыс «Агародніна/OFF» (2007), але зваротнай публічнай рэакцыі не адбылося.

Вузкасць абсягу беларускамоўнай хіп-хоп культуры стварае спецыфічную атмасферу: выклік рэперу можа кінуць бард (Сяргей Башлыкевіч — Вожыку, 2015); паэт выкарыстоўвае механізмы разгортвання біфу для выяўлення незадаволенасці іншымі вершапісцамі (Мікіта Найдзёнаў з яго выклікам да Антона Рудака, Віталя Рыжкова, Уладзя Лянкевіча, 2016); пераўвасоблены ў рэпера паэт стварае дыс на барда (Angst на Сяргея Башлыкевіча, 2017). Пры гэтым сур’ёзнасць намераў названых пачынальнікаў біфаў не з’яўяецца відавочнай, а рэакцыя апанетаў накіроўваецца на тое, каб загасіць меркаваную варажнечу ў зародку.

Зноскі
------

1. 1 2  Гл. адп. сл. арт.: Батлы на Нямізе
2. ↑  Хіп-хоп па-беларуску
3. ↑  Кроў: «Памідораў для мяне халуй!» Архівавана 12 верасня 2018.
4. ↑  Бард Башлыкевіч бязлітасна прасцябаўся з рэпера Вожыка
5. ↑  Мікіта Найдзёнаў. Выклiк на паэтычны батл (відэа)
6. ↑  Віталь Рыжкоў прыняў выклік Найдзёнава на паэтычны батл, але пры адной умове Архівавана 28 ліпеня 2017.
7. ↑  Першы беларускі рэп-серыял. Angst выказаў дысрэспект Башлыкевічу


| ⛭Хіп-хоп |
| --- |
| **Субкультура · Музыка** |
| Асноўныя элементы | MC • DJ • брэйкінг • графіці |
| Другарадныя элементы | хіп-хоп філасофія • хіп-хоп мода • бітбокс • сленг |
| Танцавальныя стылі | попінг • локінг • апрак • электрык бугі • электрык бугалу • c-walk |
| Гісторыя | Перадгісторыя • Старая школа • Новая школа • Залатая Эра • Вайна ўзбярэжжаў |
| Музычныя стылі | Афрыканскі — Амерыканскі (Усход — Захад — Поўдзень — Сярэдні Захад — Паўночны захад) — Брытанскі — Лацінаамерыканскі — Нямецкі — Нідэрландскі — Новазеландскі — Рускі — Сербскі — Украінскі — Французскі — Японскі — Беларускі |
| Музычныя паджанры | abstract • alternative • bounce music • chicano • chopped & screwed • conscious • country-rap • crunk • dirty south • g-funk • gangsta rap • gospel • grime • hardcore • horrorcore • hyphy • instrumental • jazz-rap • jazzy hip-hop • mafioso rap • nerdcore • new school • old school • political • pop-rap • snap • spiritual • turntablism |
| Атрыбуты субкультуры | Дыс • Біф • Рэчытатыў • Фрыстайл |